આ સિવાય નીતિન પટેલે ગુજરાતના નાગરિકો વતી વધુ સૂચનો કરતાં જણાવ્યું હતું કે, ગુજરાત પાણીની અછતવાળુ રાજ્ય હોવા છતાં રાજ્યના બધા નાગરિકોને પુરતું અને સ્વચ્છ પીવાનું પાણી પહોંચાડવા સમગ્ર રાજ્યમાં પાણીની મોટી પાઇપલાઇનોનું વિસ્તૃત માળખું ઉપલબ્ધ છે અને મોટા પમ્પિંગ સ્ટેશનો પણ કાર્યરત છે, તેના સંચાલન-જાળવણી અને વિજળી બિલો માટે ભારત સરકારે ઘરે-ઘરે પીવાનું પાણી પહોંચાડવાની ‘નલ સે જલ’ યોજના હેઠળ ગ્રાન્ટ ફાળવવી જોઇએ, કારણકે ગુજરાત રાજ્ય અગાઉથી જ પોતાના બજેટમાંથી 78% ઘરો સુધી શુદ્ધ પીવાના પાણીની સુવિધા પુરૂ પાડી રહ્યું છે.